VS002345
Datum: 2000-09-29T02:00:00.000+02:00
datum_sodbe_i_stopnje: 2007-02-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: lahki primeri
odskodnina: 5.330 EUR (primerna odškodnina), 5.298,70 EUR (po upoštevanju odbitne franšize še dosojeni znesek)
opombe: II Ips 484/2008. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Osnovnošolec.

## Škodni dogodek

Nesreča v osnovni šoli – tožnika je eden od učencev porinil, tako da je padel.

## Poškodba

Kompliciran prelom leve podlahti in koželjnice.

## Telesne bolečine

3.000 EUR Hude stalne bolečine – 3 dni, srednje hude stalne bolečine – 5 dni, lahke bolečine – 6 dni, ki so nato prešle v občasne, sprva pogoste in intenzivne, nato pa so postopoma upadle. Ostale so le občasne bolečine pri dviganju bremen in spremembi vremena 1 leto po poškodbi, nakar so bile vse redkejše tudi te.

#### Hospitalizacija

3x hospitalizacija, 3 posegi v splošni anesteziji – repozicija in mavčna imobilizacija, nato zaradi komplikacij operativna fiksacija preloma, osteosinteza kosti s ploščo in vijaki, odstranitev plošč in vijakov.

#### Ambulantno zdravljenje

Pregledi pri specialistu.

#### Rehabilitacija

Fizioterapija doma.

#### Nevšečnosti med zdravljenjem

Splošna anestezija, infuzija, jemanje tablet, nošenje mavca (6 tednov), prevezi, RTG.

## Strah

650 EUR Primarni hud strah – kratkotrajen ob nesreči; hud, kratkotrajen strah do konca zdravljenja (zaradi bivanja v bolnici, v zvezi z operacijami in kontrolami pri zdravniku), ne pa tudi strah za izid zdravljenja. Strah je trajal do začetka aprila 2001.

## Zmanjšanje življenjske aktivnosti

1.000 EUR ZŽA je 1%. Težave bo imel le pri težjih fizičnih delih, pri katerih bo moral z levo roko dvigovati bremena, težja od 10 kg, a še takrat le v obliki bolečine oz. občutku neugodnosti. Nima nobenih omejitev pri telesni aktivnosti.

## Skaženost

680 EUR Dve brazgotini na podlahti (dolgi 9,5 cm oz. 10,5 cm, široki 0,5 cm), ki sta vidni zlasti v poletnem času. Zaradi vidnih brazgotin mu je nerodno, ker ga ljudje sprašujejo od kod jih ima, kadar je v kratkih rokavih, nekateri pa se celo norčujejo.

---

ZOR člen 200, 203